title: 2006/592/EK: Padomes Lēmums ( 2006. gada 5. maijs ), lai parakstītu un provizoriski piemērotu Nolīgumu starp Eiropas Kopienu un Singapūras Republikas valdību par dažiem gaisa pārvadājumu pakalpojumu aspektiem

text:
               6.9.2006

               LV

               Eiropas Savienības Oficiālais Vēstnesis

               L 243/21

         PADOMES LĒMUMS
   (2006. gada 5. maijs),
   lai parakstītu un provizoriski piemērotu Nolīgumu starp Eiropas Kopienu un Singapūras Republikas valdību par dažiem gaisa pārvadājumu pakalpojumu aspektiem
   (2006/592/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2003. gada 5. jūnijā pilnvaroja Komisiju sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (2)

               Komisija Kopienas vārdā ir apspriedusi nolīgumu ar Singapūras Republikas valdību par dažiem gaisa pārvadājumu pakalpojumu aspektiem, turpmāk – “Nolīgums”, saskaņā ar mehānismiem un norādījumiem, kas ietverti pielikumā Padomes lēmumam, ar kuru Komisija ir pilnvarota sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (3)

               Ņemot vērā tā iespējamo noslēgšanu vēlāk, Nolīgums būtu jāparaksta un provizoriski jāpiemēro,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Nolīguma parakstīšana starp Eiropas Kopienu un Singapūras Republikas valdību par dažiem gaisa pārvadājumu pakalpojumu aspektiem, ņemot vērā Padomes lēmumu par minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kuras ir tiesīgas Kopienas vārdā parakstīt Nolīgumu, ņemot vērā tā noslēgšanu.
   3. pants
   Līdz tā spēkā stāšanās dienai nolīgumu piemēro provizoriski, sākot no pirmā mēneša pirmās dienas pēc dienas, kad Puses viena otru ir informējušas par to, ka ir pabeigtas šim nolūkam vajadzīgās procedūras.
   4. pants
   Ar šo Padomes priekšsēdētājs tiek pilnvarots sniegt nolīguma 7. panta 2. punktā paredzēto paziņojumu.

      Briselē, 2006. gada 5. maijā

            Padomes vārdā —

            priekšsēdētājs

         K.-H. GRASSER

    ---documentbreak---

               6.9.2006

               LV

               Eiropas Savienības Oficiālais Vēstnesis

               L 243/22

         NOLĪGUMS
   starp Eiropas Kopienu un Singapūras Republikas valdību par dažiem gaisa pārvadājumu pakalpojumu aspektiem
   EIROPAS KOPIENA,
   no vienas puses, un
   SINGAPŪRAS REPUBLIKAS VALDĪBA (turpmāk “Singapūra”),
   no otras puses,
   (turpmāk “Līgumslēdzējas puses”),
   IEVĒROJOT, ka Eiropas Tiesa ir konstatējusi, ka daži noteikumi divpusējos nolīgumos, ko vairākas dalībvalstis noslēgušas ar trešām valstīm, nav saderīgi ar Eiropas Kopienas tiesību aktiem,
   IEVĒROJOT, ka starp vairākām Eiropas Kopienas dalībvalstīm un Singapūru ir noslēgti divpusēji gaisa pārvadājumu pakalpojumu nolīgumi, kuros ir līdzīgi noteikumi, un ka dalībvalstu pienākums ir darīt visu vajadzīgo, lai novērstu šo nolīgumu un EK līguma nesaderības,
   IEVĒROJOT, ka Eiropas Kopienai ir ekskluzīva kompetence attiecībā uz vairākiem aspektiem, kas var tikt iekļauti divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un trešām valstīm,
   IEVĒROJOT, ka saskaņā ar Eiropas Kopienas tiesību aktiem Kopienas gaisa pārvadātājiem, kas veic uzņēmējdarbību kādā dalībvalstī, ir tiesības uz nediskriminētu piekļuvi lidojuma maršrutiem starp šo dalībvalsti un trešām valstīm,
   ŅEMOT VĒRĀ nolīgumus starp Eiropas Kopienu un dažām trešām valstīm, kas nodrošina šo trešo valstu valstspiederīgajiem iespēju kļūt par tādu gaisa pārvadātāju īpašniekiem, kas ir licencēti saskaņā ar Eiropas Kopienas tiesību aktiem,
   ATZĪSTOT, ka saderība starp Eiropas Kopienas tiesību aktiem un noteikumiem divpusējos gaisa pārvadājumu pakalpojumu nolīgumos starp Eiropas Kopienas dalībvalstīm un Singapūru, būs ilgtspējīgs līdzeklis, lai nodrošinātu nepārtrauktību un attīstību gaisa pārvadājumu pakalpojumiem starp Eiropas Kopienu un Singapūru,
   IEVĒROJOT, ka šim nolīgumam nav jāietekmē tos noteikumus divpusējos gaisa pārvadājumu pakalpojumu nolīgumos starp Eiropas Kopienu un Singapūru, kuri nav pretrunā Eiropas Kopienas tiesību aktiem,
   IEVĒROJOT, ka Eiropas Kopienas mērķis šajā nolīgumā nav palielināt kopējo gaisa pārvadājumu apjomu starp Eiropas Kopienu un Singapūru, ietekmēt līdzsvaru starp Kopienas gaisa pārvadātājiem un Singapūras gaisa pārvadātājiem vai paredzēt noteikumus, kas prevalē pār to, kā tiek interpretēti pašreizējos gaisa pārvadājumu pakalpojumu nolīgumos ietvertie noteikumi par satiksmes tiesībām,
   IR VIENOJUŠĀS PAR TURPMĀKO.
   1. pants
   Vispārēji noteikumi
   1.   Šajā nolīgumā “dalībvalstis” ir Eiropas Kopienas dalībvalstis; “Līgumslēdzēja puse” ir šā nolīguma Līgumslēdzēja puse; “puse” ir attiecīgā divpusējā gaisa pārvadājumu pakalpojumu nolīguma līgumslēdzēja puse; “gaisa pārvadātājs” ir arī aviosabiedrība; “Eiropas Kopienas teritorija” ir dalībvalstu teritorijas, uz kurām attiecas Eiropas Kopienas dibināšanas līgums.
   2.   Šā nolīguma I pielikumā uzskaitītajos nolīgumos esošās atsauces uz tās dalībvalsts valstspiederīgajiem, kas ir attiecīgā nolīguma puse, uzskata par atsaucēm uz Eiropas Kopienas dalībvalstu valstspiederīgajiem.
   3.   Šā nolīguma I pielikumā uzskaitītajos nolīgumos esošās atsauces uz tās dalībvalsts gaisa pārvadātājiem vai aviosabiedrībām, kas ir attiecīgā nolīguma puse, uzskata par atsaucēm uz attiecīgās dalībvalsts norādītajiem gaisa pārvadātājiem vai aviosabiedrībām.
   2. pants
   Norādīšana, atļaujas un atsaukšana
   1.   Šā panta 3. un 4. punkts prevalē pār atbilstīgajiem noteikumiem pantos, kas uzskaitīti, attiecīgi, II pielikuma a) un b) punktā, saistībā ar, attiecīgi, gaisa pārvadātāju norādīšanu, ko veic attiecīgā dalībvalsts, pilnvarām un atļaujām, ko tiem piešķir Singapūra, un gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu.
   2.   Šā panta 3. un 4. punkts prevalē pār atbilstīgajiem noteikumiem pantos, kas uzskaitīti, attiecīgi, II pielikuma a) un b) punktā, saistībā ar, attiecīgi, gaisa pārvadātāju norādīšanu, ko veic Singapūra, pilnvarām un atļaujām, ko tiem piešķir attiecīgā dalībvalsts un gaisa pārvadātāju atļauju vai pilnvaru atteikumu, atsaukšanu, apturēšanu vai ierobežošanu, ja attiecīgā dalībvalsts apstiprina, ka tā piemēro šī panta 3. un 4. punkta noteikumus.
   3.   Saņemot šādas norādes un norādīto gaisa pārvadātāju iesniegumus – formā un kārtībā, kas attiecas uz darbības atļaujām un tehniskajām atļaujām – puses, ievērojot 4. un 5. punktu, ar mazāko iespējamo procedūras kavēšanos piešķir atbilstīgas pilnvaras un atļaujas, ja:

               a)

               attiecībā uz dalībvalsts norādītu gaisa pārvadātāju:

                           i)

                           gaisa pārvadātājs saskaņā ar Eiropas Kopienas dibināšanas veic uzņēmējdarbību līgumu veic uzņēmējdarbību norādītājas dalībvalsts teritorijā, un tam ir dalībvalsts izdota derīga darbības licence saskaņā ar Eiropas Kopienas tiesību aktiem; un

                           ii)

                           dalībvalsts, kas ir atbildīga par aviācijas uzņēmuma sertifikāta izdošanu, faktiski īsteno un nodrošina reglamentējošu gaisa pārvadātāja kontroli, un norādē ir skaidri identificēta attiecīgā aeronavigācijas iestāde; un

                           iii)

                           gaisa pārvadātāja galvenā darbības vieta ir tās dalībvalsts teritorijā, kas tam izsniegusi derīgu darbības licenci; un

                           iv)

                           gaisa pārvadātājs – tieši vai sakarā ar lielākās daļas īpašumtiesībām – pieder dalībvalstīm un/vai dalībvalstu valstspiederīgajiem, un/vai citām valstīm, kas uzskaitītas III pielikumā, un/vai to valstspiederīgajiem, un šīs valstis un/vai šie valstspiederīgie to faktiski kontrolē;

               b)

               attiecībā uz Singapūras norādītu gaisa pārvadātāju:

                           i)

                           Singapūra faktiski īsteno un nodrošina reglamentējošo gaisa pārvadātāja kontroli; un

                           ii)

                           gaisa pārvadātāja galvenā darbības vieta ir Singapūrā.

         4.   Ikviena puse var atteikt, atsaukt, apturēt vai ierobežot otras puses norādīta gaisa pārvadātāja darbības atļauju vai tehniskās atļaujas, ja:

               a)

               attiecībā uz dalībvalsts norādītu gaisa pārvadātāju:

                           i)

                           gaisa pārvadātājs saskaņā ar Eiropas Kopienas dibināšanas līgumu neveic uzņēmējdarbību norādītājas dalībvalsts teritorijā, vai arī tam nav dalībvalsts izdotas derīgas darbības licences saskaņā ar Eiropas Kopienas tiesību aktiem; vai

                           ii)

                           dalībvalsts, kas ir atbildīga par aviācijas uzņēmuma sertifikāta izdošanu, faktiski neīsteno vai nenodrošina reglamentējošu gaisa pārvadātāja kontroli, vai arī norādē nav skaidri identificēta attiecīgā aeronavigācijas iestāde; vai

                           iii)

                           gaisa pārvadātāja galvenā darbības vieta nav tās dalībvalsts teritorijā, kas tam izsniegusi darbības licenci; vai

                           iv)

                           gaisa pārvadātājs – tieši vai sakarā ar lielākās daļas īpašumtiesībām – nepieder dalībvalstīm un/vai šo dalībvalstu valstspiederīgajiem, un/vai citām valstīm, kas uzskaitītas III pielikumā, un/vai to valstspiederīgajiem, un šīs valstis un/vai šie valstspiederīgie to faktiski nekontrolē; vai

                           v)

                           ir iespējams pierādīt, ka – saskaņā ar šo nolīgumu īstenojot satiksmes tiesības maršrutā, kas ietver kādu vietu citā dalībvalstī, tostarp tādu pakalpojumu sniegšanu, kuri tiek reklamēti vai kas kā citādi ir tranzīta pakalpojumi – gaisa pārvadātājs faktiski apietu satiksmes tiesību ierobežojumus, kas paredzēti nolīgumā starp Singapūru un attiecīgo citu dalībvalsti; vai

                           vi)

                           gaisa pārvadātāja aviācijas uzņēmuma sertifikātu ir izdevusi dalībvalsts, bet Austrālijai ar šo dalībvalsti nav divpusēja gaisa pārvadājumu pakalpojumu nolīguma, un ir iespējams pierādīt, ka Singapūras norādītajiem gaisa pārvadātājiem nav savstarpēji pieejamas nepieciešamās satiksmes tiesības, lai veiktu ierosinātās darbības;

               b)

               attiecībā uz Singapūras norādītu gaisa pārvadātāju:

                           i)

                           Singapūra nenodrošina faktisku reglamentējošu gaisa pārvadātāja kontroli; vai

                           ii)

                           gaisa pārvadātāja galvenā darbības vieta nav Singapūrā.

         5.   Īstenojot savas tiesības saskaņā ar 4. punktu un neskarot šā panta 4. punkta a) apakšpunkta v) un vi) punktā paredzētās tiesības, Singapūra dalībvalstu gaisa pārvadātājus nediskriminē valstspiederības dēļ.
   3. pants
   Tiesības attiecībā uz reglamentējošu kontroli
   1.   Šā panta 2. punkts papildina II pielikuma c) punktā uzskaitītos pantus.
   2.   Ja dalībvalsts (pirmā dalībvalsts) ir norādījusi gaisa pārvadātāju, kura reglamentējošo kontroli īsteno un nodrošina otra dalībvalsts, Singapūras tiesības saskaņā ar drošības noteikumiem nolīgumā, kas noslēgts starp pirmo dalībvalsti, kas norādījusi gaisa pārvadātāju, un Singapūru, tāpat piemēro gan attiecībā uz drošības standartu pieņemšanu, īstenošanu vai uzturēšanu, ko veic šī otra dalībvalsts, gan attiecībā uz šā gaisa pārvadātāja darbības atļauju.
   4. pants
   Tarifi pārvadājumiem Eiropas Kopienā
   1.   Šā panta 2. punkts papildina II pielikuma d) punktā uzskaitītos pantus.
   2.   Uz tarifiem, ko saskaņā ar kādu no I pielikumā uzskaitītajiem nolīgumiem, kurā ir kāds no II pielikuma d) punktā uzskaitītajiem noteikumiem, Singapūras norādīti gaisa pārvadātāji piemēro par pārvadājumiem, kas pilnībā veikti Eiropas Kopienas teritorijā, attiecas Eiropas Kopienas tiesību akti. Eiropas Kopienas tiesību aktus piemēro bez diskriminācijas.
   5. pants
   Nolīguma pielikumi
   Šā nolīguma pielikumi ir tā sastāvdaļa.
   6. pants
   Pārskatīšana vai grozījumi
   Līgumslēdzējas puses, savstarpēji vienojoties, var jebkurā laikā pārskatīt vai grozīt šo nolīgumu.
   7. pants
   Stāšanās spēkā
   1.   Šis nolīgums stājas spēkā, kad Līgumslēdzējas puses ir viena otrai rakstiski paziņojušas, ka ir pabeigtas to attiecīgās iekšējās procedūras, kas vajadzīgas, lai nolīgums stātos spēkā.
   2.   Neskarot 1. punktu, Līgumslēdzējas puses vienojas provizoriski piemērot šo nolīgumu no tā mēneša pirmās dienas, kurš ir pēc datuma, kad Līgumslēdzējas puses ir viena otrai paziņojušas par šim nolūkam vajadzīgo procedūru pabeigšanu.
   3.   Nolīgumi un citi pasākumi starp dalībvalstīm un Singapūru, kas šā nolīguma parakstīšanas dienā vēl nav stājušies spēkā un ko vēl nepiemēro provizoriski, ir uzskaitīti I pielikuma b) punktā. Šo nolīgumu piemēro visiem šādiem nolīgumiem un pasākumiem, tiem stājoties spēkā vai tos piemērojot provizoriski.
   8. pants
   Nolīguma izbeigšana
   1.   Ja tiek izbeigts kāds no I pielikumā uzskaitītajiem nolīgumiem, vienlaikus izbeidzas visi šā nolīguma noteikumi, kas attiecas uz atbilstīgo I pielikumā uzskaitīto nolīgumu.
   2.   Ja tiek izbeigti visi I pielikumā uzskaitītie nolīgumi, vienlaikus izbeidzas šis nolīgums.

      TO APLIECINOT, pilnvarotie ir parakstījuši šo nolīgumu.
      Luksemburgā, divos oriģināleksemplāros, divi tūkstoši sestā gada devītajā jūnijā, angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu un zviedru valodā. Domstarpību gadījumā noteicošais ir teksts angļu valodā.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por el Gobierno de la República de Singapur
         Za vládu Singapurské republiky
         For Republikken Singapores regering
         Für die Regierung der Republik Singapur
         Singapuri Vabariigi valitsuse nimel
         Για την κυβέρνηση της Δημοκρατίας της Σιγκαπούρης
         For the Government of the Republic of Singapore
         Pour le gouvernement de la République de Singapour
         Per il governo della Repubblica di Singapore
         Singapūras Republikas valdības vārdā
         Singapūro Respublikos Vyriausybės vardu
         A Szingapúri Köztársaság Kormánya részéről
         Għall-Gvern tar-Repubblika ta' Singapor
         Voor de regering van de Republiek Singapore
         W imieniu Rządu Republiki Singapuru
         Pelo Governo da República de Singapura
         Za vládu Singapurskej republiky
         Za vlado Singapurske republike
         Singaporen tasavallan hallituksen puolesta
         För Republiken Singapores regering

   I PIELIKUMS
   Šā nolīguma 1. pantā minēto nolīgumu saraksts

               a)

               Gaisa pārvadājumu pakalpojumu nolīgumi starp Singapūras Republiku un Eiropas Kopienas dalībvalstīm, kuri šā nolīguma parakstīšanas dienā ir noslēgti, parakstīti un/vai tiek piemēroti provizoriski:

                           —

                           Nolīgums starp Austrijas Federālo valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1978. gada 8. augustā, ar grozījumiem (turpmāk “Singapūras un Austrijas nolīgums”);

                           —

                           Nolīgums starp Beļģijas Karalistes valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1967. gada 29. maijā, ar grozījumiem (turpmāk “Singapūras un Beļģijas nolīgums”);

                           —

                           Gaisa pārvadājumu pakalpojumu nolīgums starp Singapūras Republikas valdību un Kipras Republikas valdību, parakstīts Nikozijā, 1989. gada 27. janvārī (turpmāk “Singapūras un Kipras nolīgums”);

                           —

                           Nolīgums starp Čehoslovākijas Sociālistisko Republiku un Singapūras Republiku par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1971. gada 7. septembrī, par kuru Čehijas Republika paziņojusi, ka tā uzskata par saistošiem tā noteikumus, ar grozījumiem (turpmāk “Singapūras un Čehijas Republikas nolīgums”);

                           —

                           Nolīgums starp Dānijas Karalistes valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1966. gada 20. decembrī, ar grozījumiem (turpmāk “Singapūras un Dānijas nolīgums”);

                           —

                           Projekts Gaisa pārvadājumu pakalpojumu nolīgumam starp Dānijas Karalistes valdību un Singapūras Republikas valdību, parafēts Singapūrā, 1998. gada 21. oktobrī un tiek provizoriski piemērots (turpmāk “Singapūras un Dānijas pārskatītā nolīguma projekts”);

                           —

                           Nolīgums starp Somijas Republikas valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1984. gada 19. janvārī, ar grozījumiem (turpmāk “Singapūras un Somijas nolīgums”);

                           —

                           Nolīgums starp Francijas Republikas valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1967. gada 29. jūnijā, ar grozījumiem (turpmāk “Singapūras un Francijas nolīgums”);

                           —

                           Nolīgums starp Vācijas Federatīvo Republiku un Singapūras Republiku par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1969. gada 15. februārī, kā tas grozīts un papildināts ar Papildu saprašanās memorandu, kas parakstīts Bonnā, 2000. gada 7. jūnijā (turpmāk “Singapūras un Vācijas nolīgums”);

                           —

                           Nolīgums starp Grieķijas Karalistes valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1971. gada 21. augustā, ar grozījumiem (turpmāk “Singapūras un Grieķijas nolīgums”);

                           —

                           Gaisa pārvadājumu nolīgums starp Ungārijas Republikas valdību un Singapūras Republikas valdību, parakstīts Singapūrā, 1990. gada 9. martā (turpmāk “Singapūras un Ungārijas nolīgums”);

                           —

                           Nolīgums starp Itālijas Republikas valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1985. gada 28. jūnijā, ar grozījumiem (turpmāk “Singapūras un Itālijas nolīgums”);

                           —

                           Nolīgums starp Īrijas valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1981. gada 20. februārī (turpmāk “Singapūras un Īrijas nolīgums”);

                           —

                           Gaisa pārvadājumu pakalpojumu nolīgums starp Latvijas Republikas valdību un Singapūras Republikas valdību, parakstīts Singapūrā, 1999. gada 6. oktobrī (turpmāk “Singapūras un Latvijas nolīgums”);

                           —

                           Nolīgums starp Luksemburgas Lielhercogistes valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1975. gada 9. aprīlī, ar turpmākiem grozījumiem (turpmāk “Singapūras un Luksemburgas nolīgums” ar grozījumiem);

                           —

                           Nolīgums starp Maltas Republikas valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Londonā, 1983. gada 19. jūlijā, ar grozījumiem (turpmāk “Singapūras un Maltas nolīgums”);

                           —

                           Nolīgums starp Nīderlandes Karalistes valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1966. gada 29. decembrī, ar grozījumiem (turpmāk “Singapūras un Nīderlandes nolīgums” ar grozījumiem);

                           —

                           Nolīgums starp Polijas Tautas Republikas valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1979. gada 22. decembrī, ar grozījumiem (turpmāk “Singapūras un Polijas nolīgums”);

                           —

                           Gaisa pārvadājumu pakalpojumu nolīgums starp Portugāles Republiku un Singapūras Republiku, kas pievienots Saprašanās memorandam, kurš parafēts Singapūrā, 1997. gada 7. novembrī (turpmāk “Singapūras un Portugāles nolīguma projekts”);

                           —

                           Nolīgums starp Čehoslovākijas Sociālistisko Republiku un Singapūras Republiku, parakstīts Singapūrā, 1971. gada 7. septembrī, par kuru Slovākijas Republika paziņojusi, ka tā uzskata par saistošiem tā noteikumus, ar grozījumiem (turpmāk “Singapūras un Slovākijas nolīgums”);

                           —

                           Gaisa pārvadājumu pakalpojumu nolīgums starp Slovākijas Republikas valdību un Singapūras Republikas valdību, parafēts Singapūrā, 1996. gada 27. decembrī, kuru piemēro provizoriski (turpmāk “Singapūras un Slovākijas nolīguma projekts”);

                           —

                           Gaisa pārvadājumu nolīgums starp Spānijas Karalisti un Singapūras Republiku, parakstīts Madridē, 1992. gada 11. martā, ar grozījumiem (turpmāk “Singapūras un Spānijas nolīgums”);

                           —

                           Nolīgums starp Singapūras Republikas valdību un Zviedrijas Karalistes valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1966. gada 20. decembrī, ar grozījumiem (turpmāk “Singapūras un Zviedrijas nolīgums”);

                           —

                           Projekts Gaisa pārvadājumu pakalpojumu nolīgumam starp Zviedrijas Karalistes valdību un Singapūras Republikas valdību, kas parafēts Singapūrā, 1998. gada 21. oktobrī un ko piemēro provizoriski (turpmāk “Singapūras un Zviedrijas pārskatītā nolīguma projekts”);

                           —

                           Nolīgums starp Lielbritānijas un Ziemeļīrijas Apvienotās Karalistes valdību un Singapūras Republikas valdību par gaisa pārvadājumu pakalpojumiem starp to attiecīgajām teritorijām un ārpus tām, parakstīts Singapūrā, 1971. gada 12. janvārī, ar grozījumiem (turpmāk “Singapūras un Apvienotās Karalistes nolīgums”).

               b)

               Gaisa pārvadājumu pakalpojumu nolīgumi un citi pasākumi, kas parafēti vai parakstīti starp Singapūras Republiku un Eiropas Kopienas dalībvalstīm un kas šā nolīguma parakstīšanas dienā vēl nav stājušies spēkā un netiek piemēroti provizoriski.

         II PIELIKUMS
   I pielikumā uzskaitīto nolīgumu to pantu saraksts, kas minēti šā nolīguma 2. līdz 5. pantā

               a)

               Dalībvalsts norāde:

                           —

                           Singapūras un Austrijas nolīguma 3. pants;

                           —

                           Singapūras un Beļģijas nolīguma 3. pants;

                           —

                           Singapūras un Kipras nolīguma 3. pants;

                           —

                           Singapūras un Čehijas Republikas nolīguma 3. pants;

                           —

                           Singapūras un Dānijas nolīguma 3. pants;

                           —

                           Singapūras un Dānijas pārskatītā nolīguma projekta 3. pants;

                           —

                           Singapūras un Somijas nolīguma 3. pants;

                           —

                           Singapūras un Francijas nolīguma 3. pants;

                           —

                           Singapūras un Vācijas nolīguma 3. pants;

                           —

                           Singapūras un Grieķijas nolīguma 4. pants;

                           —

                           Singapūras un Ungārijas nolīguma 3. pants;

                           —

                           Singapūras un Īrijas nolīguma 3. pants;

                           —

                           Singapūras un Itālijas nolīguma 4. pants;

                           —

                           Singapūras un Latvijas nolīguma 3. pants;

                           —

                           Singapūras un Luksemburgas nolīguma 3. pants;

                           —

                           Singapūras un Maltas nolīguma 3. pants;

                           —

                           Singapūras un Nīderlandes nolīguma 3. pants;

                           —

                           Singapūras un Polijas nolīguma 3. pants;

                           —

                           Singapūras un Portugāles nolīguma 3. pants;

                           —

                           Singapūras un Slovākijas nolīguma 3. pants;

                           —

                           Singapūras un Slovākijas nolīguma projekta 3. pants;

                           —

                           Singapūras un Spānijas nolīguma 3. pants;

                           —

                           Singapūras un Zviedrijas nolīguma 3. pants;

                           —

                           Singapūras un Zviedrijas pārskatītā nolīguma projekta 3. pants;

                           —

                           Singapūras un Apvienotās Karalistes nolīguma 3. pants.

               b)

               Pilnvaru vai atļauju atteikums, atsaukšana, apturēšana vai ierobežošana:

                           —

                           Singapūras un Austrijas nolīguma 3. pants;

                           —

                           Singapūras un Beļģijas nolīguma 3. pants;

                           —

                           Singapūras un Kipras nolīguma 4. pants;

                           —

                           Singapūras un Čehijas Republikas nolīguma 3. pants;

                           —

                           Singapūras un Dānijas nolīguma 3. pants;

                           —

                           Singapūras un Dānijas pārskatītā nolīguma projekta 4. pants;

                           —

                           Singapūras un Somijas nolīguma 4. pants;

                           —

                           Singapūras un Francijas nolīguma 3. pants;

                           —

                           Singapūras un Vācijas nolīguma 3. pants;

                           —

                           Singapūras un Grieķijas nolīguma 5. pants;

                           —

                           Singapūras un Ungārijas nolīguma 4. pants;

                           —

                           Singapūras un Īrijas nolīguma 4. pants;

                           —

                           Singapūras un Itālijas nolīguma 5. pants;

                           —

                           Singapūras un Latvijas nolīguma 4. pants;

                           —

                           Singapūras un Luksemburgas nolīguma 3. pants;

                           —

                           Singapūras un Maltas nolīguma 4. pants;

                           —

                           Singapūras un Nīderlandes nolīguma 3. pants;

                           —

                           Singapūras un Polijas nolīguma 3. pants;

                           —

                           Singapūras un Portugāles nolīguma 4. pants;

                           —

                           Singapūras un Slovākijas nolīguma 3. pants;

                           —

                           Singapūras un Slovākijas nolīguma projekta 4. pants;

                           —

                           Singapūras un Spānijas nolīguma 4. pants;

                           —

                           Singapūras un Zviedrijas nolīguma 3. pants;

                           —

                           Singapūras un Zviedrijas pārskatītā nolīguma projekta 4. pants;

                           —

                           Singapūras un Apvienotās Karalistes nolīguma 4. pants.

               c)

               Reglamentējošā kontrole:

                           —

                           Singapūras un Kipras nolīguma 11. pants;

                           —

                           Singapūras un Dānijas pārskatītā nolīguma projekta 14. pants;

                           —

                           Singapūras un Somijas nolīguma 8.a pants;

                           —

                           Bonnā, 2000. gada 7. jūnijā parakstītā Papildu saprašanās memoranda F pielikuma 9. pants – kā to provizoriski piemēro saskaņā ar Singapūras un Vācijas nolīgumu;

                           —

                           Singapūras un Ungārijas nolīguma 8. pants;

                           —

                           Singapūras un Latvijas nolīguma 8. pants;

                           —

                           Singapūras un Portugāles nolīguma 15. pants;

                           —

                           Singapūras un Slovākijas nolīguma projekta 8. pants;

                           —

                           Singapūras un Spānijas nolīguma 10. pants;

                           —

                           Singapūras un Zviedrijas pārskatītā nolīguma projekta 14. pants;

                           —

                           Singapūras un Apvienotās Karalistes nolīguma 11.a pants.

               d)

               Tarifi pārvadājumiem Eiropas Kopienā:

                           —

                           Singapūras un Austrijas nolīguma 9. pants;

                           —

                           Singapūras un Beļģijas nolīguma 10. pants;

                           —

                           Singapūras un Kipras nolīguma 13. pants;

                           —

                           Singapūras un Čehijas Republikas nolīguma 10. pants;

                           —

                           Singapūras un Dānijas nolīguma 10. pants;

                           —

                           Singapūras un Dānijas pārskatītā nolīguma projekta 10. pants;

                           —

                           Singapūras un Somijas nolīguma 11. pants;

                           —

                           Singapūras un Francijas nolīguma 9. pants;

                           —

                           Singapūras un Vācijas nolīguma 7. pants;

                           —

                           Singapūras un Grieķijas nolīguma 11. pants;

                           —

                           Singapūras un Ungārijas nolīguma 12. pants;

                           —

                           Singapūras un Īrijas nolīguma 11. pants;

                           —

                           Singapūras un Itālijas nolīguma 8. pants;

                           —

                           Singapūras un Latvijas nolīguma 12. pants;

                           —

                           Singapūras un Luksemburgas nolīguma 9. pants;

                           —

                           Singapūras un Maltas nolīguma 11. pants;

                           —

                           Singapūras un Nīderlandes nolīguma 10. pants;

                           —

                           Singapūras un Polijas nolīguma 9. pants;

                           —

                           Singapūras un Portugāles nolīguma 18. pants;

                           —

                           Singapūras un Slovākijas nolīguma 10. pants;

                           —

                           Singapūras un Slovākijas nolīguma projekta 12. pants;

                           —

                           Singapūras un Spānijas nolīguma 6. pants;

                           —

                           Singapūras un Zviedrijas nolīguma 10. pants;

                           —

                           Singapūras un Zviedrijas pārskatītā nolīguma projekta 10. pants;

                           —

                           Singapūras un Apvienotās Karalistes nolīguma 9. pants.

         III PIELIKUMS
   Šā nolīguma 2. pantā minēto citu valstu saraksts

               a)

               Islandes Republika (saskaņā ar Eiropas Ekonomikas zonas līgumu);

               b)

               Lihtenšteinas Firstiste (saskaņā ar Eiropas Ekonomikas zonas līgumu);

               c)

               Norvēģijas Karaliste (saskaņā ar Eiropas Ekonomikas zonas līgumu);

               d)

               Šveices Konfederācija (saskaņā ar Eiropas Kopienas un Šveices Konfederācijas nolīgumu par gaisa pārvadājumiem).


title: 2007/477/EK: Komisijas Lēmums ( 2007. gada 25. jūnijs ) par to Austrijas pasākumu saderību ar Kopienas tiesībām, kuri pieņemti saskaņā ar 3.a panta 1. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos

text:
               10.7.2007

               LV

               Eiropas Savienības Oficiālais Vēstnesis

               L 180/11

      KOMISIJAS LĒMUMS

   (2007. gada 25. jūnijs)
   par to Austrijas pasākumu saderību ar Kopienas tiesībām, kuri pieņemti saskaņā ar 3.a panta 1. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos
   (2007/477/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes Direktīvu 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos (1), un jo īpaši tās 3.a panta 2. punktu,
   ņemot vērā saskaņā ar Direktīvas 89/552/EEK 23.a pantu izveidotās komitejas atzinumu,
   tā kā:

               (1)

               Ar 2001. gada 12. marta vēstuli Austrija ir paziņojusi Komisijai par pasākumiem, ko tā gatavojas pieņemt saskaņā ar Direktīvas 89/552/EEK 3.a panta 1. punktu;

               (2)

               Komisija trīs mēnešos pēc šā paziņojuma ir pārbaudījusi pasākumu saderību ar Kopienas tiesībām, pievēršot īpašu uzmanību pasākumu proporcionalitātei un valsts apspriežu procedūras pārredzamībai.

               (3)

               Pārbaudot pasākumu saderību, Komisija ir ņēmusi vērā par Austrijas mediju jomu pieejamos datus.

               (4)

               Austrijas pasākumos iekļautais to notikumu saraksts, kurus šī dalībvalsts uzskata par īpaši svarīgiem sabiedrībai, ir sastādīts skaidri un pārredzami, un Austrijā šajā sakarā ir notikušas plašas apspriedes.

               (5)

               Komisija ir pārliecinājusies, ka Austrijas pasākumos uzskaitītie notikumi atbilst vismaz diviem no kritērijiem, ko uzskata par drošām pazīmēm, kas apliecina, ka notikumi ir svarīgi sabiedrībai: i) notikumam dalībvalstī ir īpaša vispārēja rezonanse, tas interesē plašu sabiedrību, nevis tikai to iedzīvotāju daļu, kas parasti interesējas par attiecīgo sporta veidu vai darbību; ii) notikumam piemīt izteikta kultūras vērtība, kas ir vispārēji atzīta dalībvalsts iedzīvotāju vidū, jo īpaši tādēļ, ka tas stiprina kultūras identitāti; iii) attiecīgajā notikumā, kas norisinās starptautisku sacensību vai turnīra kontekstā, piedalās valsts izlase; iv) notikumu parasti translē brīvi pieejama televīzija, un tas piesaista plašu televīzijas skatītāju loku.

               (6)

               Daudzi no Austrijas pasākumos uzskaitītajiem notikumiem, ieskaitot vasaras un ziemas Olimpiskās spēles, Pasaules kausa izcīņu futbolā un Eiropas futbola čempionātu, kuru spēlēs piedalās Austrijas valsts izlase, kā arī šo turnīru atklāšanas, pusfināla un fināla spēles (vīriešu komandām) pieder pie notikumiem, ko tradicionāli uzskata par sabiedrībai īpaši svarīgiem, kā skaidri norādīts Direktīvas 97/36/EK 18. apsvērumā. Šiem notikumiem Austrijā ir īpaša vispārēja rezonanse, jo tie ir īpaši populāri plašā sabiedrībā, nevis tikai tajā iedzīvotāju daļā, kas parasti interesējas par sporta notikumiem.

               (7)

               Austrijas kausa izcīņas finālam futbolā Austrijā ir īpaša vispārēja rezonanse, jo futbols šajā dalībvalstī ir vispopulārākais sporta veids.

               (8)

               FIS Pasaules čempionātam kalnu slēpošanā un FIS Pasaules čempionātam ziemeļu slēpošanas disciplīnās Austrijā ir īpaša vispārēja rezonanse, jo slēpošana šajā dalībvalstī ir ļoti populārs sporta veids, iekļauts vispārizglītojošo skolu fiziskās audzināšanas programmās. Turklāt šiem notikumiem ir izteikta kultūras vērtība, jo tie stiprina austriešu kultūras identitāti, pateicoties Austrijas sportistu panākumiem šajās sacensībās un slēpošanas tūrisma lielajai nozīmei Austrijā.

               (9)

               Vīnes Filharmonijas orķestra Jaungada koncertam ir izteikta kultūras vērtība kā austriešu kultūras identitātes pamatvērtībai, ņemot vērā šā kultūras notikuma izcilo kvalitāti un to, ka tas piesaista ļoti ievērojamu auditoriju no visas pasaules.

               (10)

               Vīnes Operas ballei Austrijā ir īpaša vispārēja rezonanse kā popkultūras notikumam, turklāt tas simbolizē deju sezonu, kam austriešu kultūras tradīcijās ir īpaša nozīme. Austrijā šim notikumam ir izteikta kultūras vērtība, jo tas ievērojami vairo Vīnes Valsts Operas nama pasaules slavu, pateicoties pasaulslavenu operdziedoņu klātbūtnei šajā notikumā.

               (11)

               Uzskaitītos notikumus parasti translē brīvi pieejama televīzija, un tie piesaista plašu televīzijas skatītāju loku.

               (12)

               Austrijas pasākumi šķiet pietiekami proporcionāli, lai attaisnotu atkāpšanos no EK līgumā noteiktās pakalpojumu sniegšanas brīvības, pamatojoties uz sabiedrības interešu prioritāti, proti, lai nodrošinātu plašas sabiedrības piekļuvi pārraidēm, kas atspoguļo sabiedrībai īpaši svarīgus notikumus.

               (13)

               Austrijas pasākumi ir saderīgi ar EK konkurences noteikumiem, jo tiesīgās raidorganizācijas, kam atļauts translēt uzskaitītos notikumus, ir noteiktas, pamatojoties uz objektīviem kritērijiem, kas cīņā par šo notikumu pārraides tiesību iegūšanu pieļauj gan faktisku, gan potenciālu konkurenci. Turklāt uzskaitīto notikumu skaits nav tik neproporcionāls, lai radītu patērētājiem brīvi pieejamas televīzijas un maksas televīzijas tirgus konkurences traucējumus.

               (14)

               Pēc tam, kad Komisija par Austrijas pasākumiem bija paziņojusi pārējām dalībvalstīm, un pēc apspriedēm ar komiteju, kas izveidota saskaņā ar Direktīvas 89/552/EEK 23.a pantu, izglītības un kultūras ģenerāldirektors ar 2001. gada 31. maija vēstuli ir informējis Austriju, ka Eiropas Komisija negatavojas iebilst pret paziņotajiem pasākumiem.

               (15)

               Austrijas pasākumi ir stājušies spēkā 2001. gada 1. oktobrī.

               (16)

               Šie pasākumi ir publicēti Eiropas Kopienu Oficiālā Vēstneša
                   (2) C sērijā saskaņā ar Direktīvas 89/552/EEK 3.a panta 2. punktu.

               (17)

               No Pirmās instances tiesas sprieduma lietā T-33/01, Infront WM pret Komisiju, izriet, ka paziņojums par to pasākumu saderību ar Kopienas tiesībām, kas pieņemti saskaņā ar Direktīvas 89/552/EEK 3.a panta 1. punktu, ir uzskatāms par lēmumu EK līguma 249. panta nozīmē, tādēļ tas jāpieņem Komisijai. Tātad ar šo lēmumu ir jāpasludina, ka Austrijas paziņotie pasākumi ir saderīgi ar Kopienas tiesībām. Austrijas pasākumi to galīgajā variantā, kas izklāstīts šā lēmuma pielikumā, jāpublicē Oficiālajā Vēstnesī saskaņā ar Direktīvas 89/552/EEK 3.a panta 2. punktu,

         IR PIEŅĒMUSI ŠO LĒMUMU.
   1. pants
   Pasākumi, kas atbilst Direktīvas 89/552/EEK 3.a panta 1. punktam un ko Austrija ir paziņojusi Komisijai 2001. gada 12. martā, un kas 2002. gada 19. janvārī ir publicēti Eiropas Kopienu Oficiālajā Vēstnesī C 16, ir saderīgi ar Kopienas tiesībām.
   2. pants
   Austrijas pasākumus to galīgajā variantā, kas izklāstīts šā lēmuma pielikumā, publicē Oficiālajā Vēstnesī saskaņā ar Direktīvas 89/552/EEK 3.a panta 2. punktu.

      Briselē, 2007. gada 25. jūnijā

            Komisijas vārdā —

            Komisijas locekle

         Viviane REDING

      (1)  OV L 298, 17.10.1989., 23. lpp. Direktīva grozīta ar Eiropas Parlamenta un Padomes Direktīvu 97/36/EK (OV L 202, 30.7.1997., 60. lpp.).

      (2)  OV C 16, 19.1.2002., 8.–10. lpp.

      PIELIKUMS
      Publicēts saskaņā ar 3.a panta 2. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos
      Pasākumi, ko pieņēmusi Austrija un kas jāpublicē saskaņā ar Direktīvas 89/552/EEK 3.a panta 2. punktu, ir izklāstīti turpmākajos izvilkumos no Bundesgesetzblatt (Federālā tiesību aktu laikraksta – I Nr. 85/2001 un II Nr. 305/2001):

         “85.   Federālais akts par televīzijas apraides ekskluzīvo tiesību izmantošanu (Televīzijas apraides ekskluzīvo tiesību akts (Fernseh-Exclusivrechtegesetz – FERG))

            Nationalrat [Nacionālā padome] ir nolēmusi šādi:
         I pants

                     1. punkts.

                                 (1)

                                 Šo aktu, izņemot 5. punktu, piemēro tikai tām televīzijas raidorganizācijām, uz kurām attiecas Austrijas Apraides akts (Österreichischer Rundfunkgesetz – ORF-Gesetz), kas publicēts Federālajā tiesību aktu laikrakstā (BGBl.) Nr. 379/1984, vai Privātās televīzijas akts (Privatfernsehgesetz), BGBl. I Nr. 84/2001.

                                 (2)

                                 Akta 3. punktu nepiemēro televīzijas apraides tiesībām, kas iegūtas pirms šā akta spēkā stāšanās, izņemot gadījumus, kad šo tiesību pamatā esošo nolīgumu termiņš ir pagarināts pēc šā akta spēkā stāšanās.

               2. punkts.   Šajā aktā “sabiedrībai īpaši svarīgi notikumi” ir tikai tādi notikumi, kas minēti Rīkojumā, kurš izdots saskaņā ar šā akta 4. punktu.

                     3. punkts.

                                 (1)

                                 Televīzijas raidorganizācijas, kas ieguvušas ekskluzīvas tiesības pārraidīt notikumus, kuri minēti Rīkojumā, kas izdots saskaņā ar šā akta 4. punktu, gādā, lai attiecīgo notikumu būtu iespējams noskatīties televīzijas kanālā, kurš Austrijā ir brīvi pieejams vismaz 70 % skatītāju, kas maksā par licenci, un skatītājiem, kas ir atbrīvoti no maksas par licenci, ievērojot Rīkojumā minētos noteikumus (pilnīga vai daļēja translācija tiešraidē vai ierakstā). Šajā apakšpunktā pārraide “ierakstā” ir pārraide, kas sākas ne vēlāk kā 24 stundas pēc attiecīgā notikuma sākuma.

                                 (2)

                                 Šajā aktā “brīvi pieejami televīzijas kanāli” ir kanāli, ko skatītāji var uztvert bez jebkādiem papildu vai regulāriem maksājumiem par dekodēšanas tehniskā aprīkojuma izmantošanu. Šajā apakšpunktā “papildu maksājumos” neietilpst maksa par licenci (Licences maksas akta 2. punkts (Rundfunkgebührengesetz – RGG)), programmas maksa (20 RFG 20. punkts), kabeļtelevīzijas tīkla pieslēguma maksa un abonēšanas maksa kabeļtelevīzijas tīkla operatoriem.

                                 (3)

                                 Pienākumu, kas minēts 1) apakšpunktā, uzskata par izpildītu, ja televīzijas raidorganizācija var pierādīt, ka ir centusies darīt visu, ko no tās var pamatoti gaidīt parastos tirgus apstākļos, lai nodrošinātu, ka notikumu, kā noteikts 1) apakšpunktā, var skatīties brīvi pieejamos televīzijas kanālos. Lai mierīgā ceļā vienotos par parastu tirgus apstākļu izpratni, televīzijas raidorganizācijas domstarpību gadījumā var griezties Federālajā sakaru senātā (Bundeskommunikationssenat). Senāts iesaista visas puses, lai panāktu vienošanos, un protokolē sarunas un to iznākumu.

                                 (4)

                                 Ja vienoties neizdodas, Federālais sakaru senāts saskaņā ar lūgumu, ko iesniedz viena no iesaistītajām televīzijas raidorganizācijām, pieņem lēmumu, nosakot, vai attiecīgā televīzijas raidorganizācija ir pienācīgi izpildījusi savus pienākumus saskaņā ar 1) un 3) apakšpunktu. Ja raidorganizācija nav pienācīgi izpildījusi šos pienākumus, Federālais sakaru senāts televīzijas raidorganizācijas vietā nosaka, kas ir 3) apakšpunktā minētie “parastie tirgus apstākļi”. Konkrēti - Federālais sakaru senāts nosaka atbilstīgu apraides tiesību piešķiršanas tirgus cenu.

                                 (5)

                                 Pret televīzijas raidorganizācijām, kas nav pienācīgi izpildījušas savus pienākumus saskaņā ar 1) apakšpunktu, var ierosināt civilprasību par zaudējumu segšanu. Zaudējumu piedziņas prasībā iekļauj arī kompensāciju par zaudētiem ieņēmumiem.

                                 (6)

                                 Zaudējumu piedziņas prasību var ierosināt tikai pēc tam, kad senāts ir pieņēmis 4) apakšpunktā minēto lēmumu. Neskarot 7) apakšpunkta noteikumus, tiesa pieņem 4) apakšpunktā minētajām, prasības izskatīšanā iesaistītajām pusēm saistošu nepārsūdzamu tiesas lēmumu.

                                 (7)

                                 Ja 6) apakšpunktā minētajā prasības izskatīšanā tiesa nonāk pie slēdziena, ka senāta lēmums ir nelikumīgs, tā pārtrauc prasības izskatīšanu un iesniedz sūdzību Augstākajā administratīvajā tiesā (Verwaltungsgerichtshof – VwGH) saskaņā ar Federālās konstitūcijas (B-VG) 131. panta 2) apakšpunktu, pieprasot deklaratīvu tiesas lēmumu, kas apstiprina senāta lēmuma nelikumīgumu. Pēc VwGH lēmuma pieņemšanas tiesa turpina prasības izskatīšanu un izšķir strīdu, ievērojot VwGH juridisko viedokli.

                     4. punkts.

                                 (1)

                                 Federālā valdība izdod Rīkojumu, kurā ir uzskaitīti tie 2. punktā minētie notikumi, kas uzskatāmi par Austrijas sabiedrībai īpaši svarīgiem. Rīkojumā iekļauj tikai notikumus, kas atbilst vismaz diviem no šādiem kritērijiem.

                                             1.

                                             Notikums Austrijā jau ir piesaistījis plašas sabiedrības uzmanību, jo īpaši pateicoties atspoguļojumam medijos.

                                             2.

                                             Notikums ir Austrijas kultūras, mākslas vai sociālās identitātes izpausme.

                                             3.

                                             Notikums – jo īpaši tādēļ, ka tajā piedalās labākie Austrijas sportisti/sportistes – ir sporta notikums ar īpašu, valstiski svarīgu nozīmi, vai notikums, kas piesaista plašu Austrijas skatītāju loku ar savu starptautisko nozīmību.

                                             4.

                                             Notikumu jau agrāk ir pārraidījusi brīvi pieejama televīzija.

                                 (2)

                                 Rīkojumā ir noteikts, vai notikums, ko pārraida brīvi pieejama televīzija, ir jāraida tiešraidē vai ierakstā, un vai notikums ir jātranslē pilnīgi vai daļēji. Notikumus pārraida tiešraidē un pilnīgi, ja vien nepastāv objektīvi iemesli (piemēram, laika joslu atšķirība, dažādi notikumi/viena un tā paša notikuma daļas, kas notiek vienlaicīgi), kādēļ šāda translācija būtu nevajadzīga un nelietderīga.

                                 (3)

                                 Pirms Rīkojuma izdošanas vai grozīšanas notiek apspriedes ar reprezentatīvu televīzijas raidorganizāciju, tiesību turētāju, uzņēmējdarbības sektora, patērētāju, darba ņēmēju un kultūras un sporta jomas pārstāvju izlasi. Rīkojuma projektu publicē Wiener Zeitung oficiālā laikraksta pielikumā (Amtsblatt), aicinot ikvienu iedzīvotāju astoņās nedēļās iesniegt apsvērumus. Tad projektu iesniedz Eiropas Komisijai. Rīkojumu drīkst izdot tikai tādā gadījumā, ja trijos mēnešos pēc tā iesniegšanas Eiropas Komisija nav iebildusi pret Rīkojuma izdošanu.
                                 […]

               6. punkts.   Ciktāl šā akta noteikumi attiecas uz televīzijas raidorganizācijām, par to tiesisko pārraudzību atbild Federālais sakaru senāts (KommAustria akta 11. punkts (KOG), BGBl. I Nr. 32/2001).

                     7. punkts.

                                 (1)

                                 Jebkuru personu, kas nepilda saistības saskaņā ar:

                                             1.

                                             Šā akta 3. punkta 1) apakšpunktu vai
                                             […],
                                             uzskata par administratīvu likumpārkāpēju, un Federālais sakaru senāts šai personai var uzlikt sodu 36 000 līdz 58 000euro apmērā.

                                 (2)

                                 Pildot procedūru, kas paredzēta 1) apakšpunktā, Federālais sakaru senāts rīko atklātu mutisku uzklausīšanu.

                                 (3)

                                 Federālais sakaru senāts piemēro 1991. gada Vispārīgo administratīvo procedūru aktu (Allgemeine Verwaltungsverfahrensgesetz 1991) (BGBl. Nr. 51) un 1) apakšpunktā paredzētajos gadījumos 1991. gada Administratīvo sodu aktu (Verwaltungsstrafgesetz 1991) (BGBl. Nr. 52).

                                 (4)

                                 Ja kāda televīzijas raidorganizācija atkārtoti un nopietni pārkāpj šā akta noteikumus (Privātās televīzijas akts, 2. punkta 1) apakšpunkts, BGBl. I Nr. 84/2001), Federālais sakaru senāts sāk licences anulēšanas vai kabeļtelevīzijas apraides aizliegšanas procedūru, kas paredzēta Privātās televīzijas akta 63. punktā.
                                 […]

                     9. punkts.

                                 (1)

                                 Par šā akta 4. punkta 1), 2) apakšpunkta un 3) apakšpunkta pēdējā teikuma piemērošanu atbild Federālā valdība, par 3. punkta 5) līdz 7) apakšpunkta piemērošanu atbild Tieslietu ministrs, bet par visu pārējo noteikumu piemērošanu atbild Federālais kanclers.

                                 (2)

                                 Prasības, kas minētas 4. punkta 3) apakšpunkta pirmajā un otrajā teikumā, var nepiemērot gadījumos, kad Rīkojumu izdod pirmo reizi pēc šā Federālā akta stāšanās spēkā, ja sagatavojot paziņošanas procedūru saskaņā 3.a panta 1. un 2. punktu Direktīvā 89/552/EEK, kas grozīta ar Direktīvu 97/36/EK, iesaistītās puses jau ir paudušas savus apsvērumus un ja izdodamā Rīkojuma saturs apspriežu gaitā pienācīgā kārtā jau ir publiskots.

               10. punkts.   Šā akta 1. līdz 4., 6. līdz 9. un 11. punkta noteikumi transponē 3.a panta 1. punktu Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos (OV L 298, 17.10.1989., 23. lpp.), kas grozīta ar Direktīvu 97/36/EK (OV L 202, 30.7.1997., 60. lpp.).
         […]
         11. punkts.   Šis akts stājas spēkā 2001. gada 1. augustā.

               KLESTIL
               SCHÜSSEL”

         “305.   Rīkojums par sabiedrībai īpaši svarīgiem notikumiem
         Saskaņā ar 4. punkta 1) apakšpunktu Federālajā aktā par televīzijas apraides ekskluzīvo tiesību izmantošanu (Televīzijas apraides ekskluzīvo tiesību akts (Fernseh-Exclusivrechtegesetz – FERG)), BGBl. I Nr. 85/2001, ir pieņemts šāds Rīkojums:

                     1. punkts.

                     Par sabiedrībai īpaši svarīgiem ir uzskatāmi šādi notikumi:

                                 1.

                                 Vasaras un ziemas Olimpiskās spēles.

                                 2.

                                    FIFA Pasaules kausa izcīņa futbolā (vīriešu komandām), ja tajā piedalās Austrijas valsts izlase, kā arī Pasaules futbola kausa izcīņas atklāšanas spēle, pusfināla spēles un fināls (vīriešu komandām).

                                 3.

                                 Eiropas čempionāts futbolā (vīriešu komandām), ja tajā piedalās Austrijas valsts izlase, kā arī Eiropas futbola čempionāta atklāšanas spēle, pusfināla spēles un fināls (vīriešu komandām).

                                 4.

                                 Austrijas kausa izcīņa futbolā, fināls.

                                 5.

                                    FIS Pasaules čempionāti kalnu slēpošanā.

                                 6.

                                 Pasaules čempionāti ziemeļu slēpošanas disciplīnās.

                                 7.

                                 Vīnes Filharmonijas orķestra Jaungada koncerts.

                                 8.

                                 Vīnes Operas balle.

                     2. punkts.

                                 (1)

                                 Televīzijas raidorganizācijām, kas ieguvušas ekskluzīvas apraides tiesības, lai pārraidītu 1.punktā minētos notikumus, jānodrošina iespēja skatīties šos notikumus brīvi pieejamā televīzijā, tiešraidē un pilnīgi.

                                 (2)

                                 Šā rīkojuma 1. punkta 1), 5), 6) un 8) apakšpunktā minētos notikumus drīkst translēt ierakstā vai daļēji šādos gadījumos:

                                             1.

                                             Viena 1. punktā minēta notikuma daļas vai vairāki no 1. punktā minētajiem notikumiem norisinās vienlaicīgi.

                                             2.

                                             Notikums iepriekš nav pārraidīts pilnīgi tā garuma dēļ.

                     3. punkts.

                     Šis rīkojums stājas spēkā 2001. gada 1. oktobrī.

               SCHÜSSEL – RIESS-PASSER – FERRERO-WALDNER – GEHRER – GRASSER – STRASSER – BÖHMDORFER – MOLTERER – HAUPT – FORSTINGER – BARTENSTEIN.”


title: 2007/512/EK: Padomes Lēmums ( 2007. gada 15. februāris ), lai Kopienas vārdā parakstītu un provizoriski piemērotu Vienošanos starp Eiropas Kopienu un Islandes Republiku un Norvēģijas Karalisti par aspektiem minēto valstu dalībai Eiropas Aģentūrā operatīvās sadarbības vadībai pie Eiropas Savienības dalībvalstu ārējām robežām

text:
               20.7.2007

               LV

               Eiropas Savienības Oficiālais Vēstnesis

               L 188/15

         PADOMES LĒMUMS
   (2007. gada 15. februāris),
   lai Kopienas vārdā noslēgtu Vienošanos starp Eiropas Kopienu un Islandes Republiku un Norvēģijas Karalisti par aspektiem minēto valstu dalībai Eiropas Aģentūrā operatīvās sadarbības vadībai pie Eiropas Savienības dalībvalstu ārējām robežām
   (2007/511/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 62. panta 2. punkta a) apakšpunktu un 66. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Saskaņā ar 21. panta 3. punktu Padomes Regulā (EK) Nr. 2007/2004 (2004. gada 26. oktobris), ar ko izveido Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (2), aģentūrā piedalās valstis, kas asociētas Šengenas acquis īstenošanā, piemērošanā un pilnveidošanā. Konkrētus šo valstu dalības aspektus reglamentē turpmākas vienošanās, ko noslēdz starp Kopienu un šīm valstīm.

               (2)

               Pamatojoties uz Komisijai 2004. gada 7. oktobrī doto pilnvarojumu, noslēgtas sarunas ar Islandes Republiku un Norvēģijas Karalisti attiecībā uz vienošanos par aspektiem minēto valstu dalībai Eiropas Aģentūrā operatīvās sadarbības vadībai pie Eiropas Savienības dalībvalstu ārējām robežām.

               (3)

               Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro. Tā kā šis lēmums papildina Šengenas acquis atbilstīgi Eiropas Kopienas dibināšanas līguma trešās daļas IV sadaļai, Dānijai saskaņā ar minētā protokola 5. pantu sešos mēnešos pēc šā lēmuma pieņemšanas Padomē būtu jāizlemj, vai tā šo lēmumu transponēs savos tiesību aktos.

               (4)

               Šis lēmums papildina tos Šengenas acquis noteikumus, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (3). Tādēļ Apvienotā Karaliste nepiedalās šā lēmuma pieņemšanā, un tas nav Apvienotajai Karalistei saistošs un piemērojams Apvienotajā Karalistē.

               (5)

               Šis lēmums papildina tos Šengenas acquis noteikumus, kuru īstenošanā Īrija nepiedalās saskaņā ar Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (4). Tādēļ Īrija nepiedalās šā lēmuma pieņemšanā, un tas nav Īrijai saistošs un piemērojams Īrijā.

               (6)

               Saskaņā ar Padomes Lēmumu 2007/512/EK (5) minētā vienošanās ir parakstīta Kopienas vārdā 2007. gada 1. februārī, ņemot vērā tās noslēgšanu vēlāk.

               (7)

               Vienošanās būtu jānoslēdz,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Vienošanās starp Eiropas Kopienu un Islandes Republiku un Norvēģijas Karalisti par aspektiem šo valstu dalībai Eiropas Aģentūrā operatīvās sadarbības vadībai pie Eiropas Savienības dalībvalstu ārējām robežām.
   Vienošanās teksts ir pievienots šim lēmumam (6).
   2. pants
   Ar šo Padomes priekšsēdētājs tiek pilnvarots norīkot personu, kas ir tiesīga Kopienas vārdā deponēt vienošanās 9. panta 1. punktā paredzēto apstiprināšanas instrumentu, lai apliecinātu Kopienas piekrišanu atzīt vienošanos par tai saistošu.

      Briselē, 2007. gada 15. februārī

            Padomes vārdā —

            priekšsēdētājs

         W. SCHÄUBLE

      (1)  Eiropas Parlamenta 2006. gada 12. decembra Atzinums (Oficiālajā Vēstnesī vēl nav publicēts).

      (2)  OV L 349, 25.11.2004., 1. lpp.

      (3)  OV L 131, 1.6.2000., 43. lpp.

      (4)  OV L 64, 7.3.2002., 20. lpp.

      (5)  Skatīt šā Oficiālā Vēstneša 17. lpp.

      (6)  Skatīt šā Oficiālā Vēstneša 19. lpp.


title: Padomes lēmums (1989. gada 13. septembris) par Eiropas Ekonomikas kopienas un Norvēģijas Karalistes Nolīguma Otrā papildu protokola slēgšanu sakarā ar Spānijas Karalistes un Portugāles Republikas pievienošanos Kopienai

text:
Svarīgs juridisks paziņojums

|

31989D0331

Oficiālais Vēstnesis L 136 , 19/05/1989 Lpp. 0013 - 0013

		Padomes lēmums(1989. gada 13. septembris)par Eiropas Ekonomikas kopienas un Norvēģijas Karalistes Nolīguma Otrā papildu protokola slēgšanu sakarā ar Spānijas Karalistes un Portugāles Republikas pievienošanos Kopienai(89/331/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 113. pantu,ņemot vērā Komisijas ieteikumu,tā kā saskaņā ar Regulu (EEK) Nr. 839/88 [1] muitas nodokļu iekasēšana, ko desmit valstu Kopienā piemēro atsevišķiem no Spānijas un Portugāles ievedamiem produktiem, tika pilnībā atlikta, kad šie nodokļi samazinājās līdz 2 % vai zemākam līmenim;tā kā jānoslēdz Otrais papildu protokols 1973. gada 14. maijā Briselē parakstītajam Eiropas Ekonomikas kopienas un Norvēģijas Karalistes Nolīgumam [2], lai noteiktu pilnīgu nodokļu iekasēšanas atlikšanu par nolīguma darbības jomā iekļautajiem produktiem, ko Norvēģijā ieved no Spānijas, kad tādi nodokļi samazinās līdz diviem vai mazāk procentiem,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Eiropas Ekonomikas kopienas un Norvēģijas Karalistes Nolīguma Otro papildu protokolu sakarā ar Spānijas Karalistes un Portugāles Republikas pievienošanos Kopienai.Protokola teksts ir pievienots šim lēmumam.2. pantsPadomes priekšsēdētājs sniedz protokola 3. pantā paredzēto ziņojumu [3].3. pantsŠis lēmums stājas spēkā nākamajā dienā pēc publicēšanas Eiropas Kopienu Oficiālajā Vēstnesī.Briselē, 1989. gada 13. martāPadomes vārdā —priekšsēdētājsC. Solchaga Catalan[1] OV L 87, 31.3.1988., 1. lpp.[2] OV L 171, 27.6.1972., 2. lpp.[3] Protokola spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: 2004/756/EK: Padomes Lēmums (2004. gada 4. oktobris) par nolīguma slēgšanu, ar kuru atjauno Eiropas Kopienas un Amerikas Savienoto Valstu valdības nolīgumu par zinātnisko un tehnoloģisko sadarbību

text:
               11.11.2004

               LV

               Eiropas Savienības Oficiālais Vēstnesis

               L 335/5

         PADOMES LĒMUMS
   (2004. gada 4. oktobris)
   par nolīguma slēgšanu, ar kuru atjauno Eiropas Kopienas un Amerikas Savienoto Valstu valdības nolīgumu par zinātnisko un tehnoloģisko sadarbību
   (2004/756/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 170. panta otro daļu saistībā ar 300. panta 2. punkta pirmo daļu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Padome ar 1998. gada 13. oktobra lēmumu (2) ir apstiprinājusi Eiropas Kopienas un Amerikas Savienoto Valstu valdības nolīguma par zinātnisko un tehnoloģisko sadarbību noslēgšanu.

               (2)

               Minētā nolīguma 12. panta b) punkts paredz, ka: “Šis nolīgums ir noslēgts uz sākotnējo periodu, kas beidzas pēc pieciem gadiem. Katra nākamā perioda pēdējā gadā Pusēm nolīgumu pārskatot, to var pagarināt, iespējams, izdarot grozījumus, uz nākamo piecu gadu periodu ar Pušu savstarpēju rakstisku vienošanos”.

               (3)

               Amerikas Savienoto Valstu iestādes ir informējušas Komisijas dienestus, ka tās labprāt atjaunotu iepriekšminēto nolīgumu vēl uz pieciem gadiem. Tāpēc nolīguma drīza atjaunošana būtu abu Pušu interesēs.

               (4)

               Atjaunotā nolīguma materiālais saturs būs identisks tā nolīguma materiālajam saturam, kura termiņš beidzās 2003. gada 13. oktobrī.

               (5)

               Kopienas vārdā būtu jāapstiprina nolīgums, ar ko atjauno Eiropas Kopienas un Amerikas Savienoto Valstu valdības nolīgumu par zinātnisko un tehnoloģisko sadarbību,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts nolīgums, ar ko vēl uz piecu gadu periodu atjauno Eiropas Kopienas un Amerikas Savienoto Valstu valdības nolīgumu par zinātnisko un tehnoloģisko sadarbību.
   Nolīgums ir pievienots šim lēmumam.
   2. pants
   Ar šo Padomes priekšsēdētājs ir pilnvarots izraudzīties personu, kas ir pilnvarota parakstīt nolīgumu, apliecinot Kopienas piekrišanu uzņemties tajā paredzētās saistības.

      Luksemburgā, 2004. gada 4. oktobrī

            Padomes vārdā —

            priekšsēdētājs

         A. J. DE GEUS

      (1)  Atzinums sniegts 2003. gada 16. decembrī (Oficiālajā Vēstnesī vēl nav publicēts).

      (2)  OV L 284, 22.10.1998., 35. lpp.
   NOLĪGUMS,
   ar ko atjauno Eiropas Kopienas un Amerikas Savienoto Valstu valdības nolīgumu par zinātnisko un tehnoloģisko sadarbību
   EIROPAS KOPIENA (še turpmāk – “Kopiena”),
   no vienas puses, un
   AMERIKAS SAVIENOTO VALSTU VALDĪBA,
   no otras puses,
   še turpmāk “Puses”,
   ŅEMOT VĒRĀ zinātnes un tehnoloģijas nozīmi ekonomikas un sociālajā attīstībā,
   ATZĪSTOT, ka Kopiena un Amerikas Savienotās Valstis vairākās jomās, kas izraisa vispārēju ieinteresētību, ir izvērsušas zinātnisko pētniecību un attīsta tehnoloģijas, un vienas Puses dalība otras Puses izvērstajā zinātniskajā pētniecībā un tehnoloģijas attīstīšanā, pamatojoties uz savstarpēju izdevīgumu, dos labumu abām Pusēm,
   ŅEMOT VĒRĀ Eiropas Kopienas un Amerikas Savienoto Valstu valdības nolīgumu par zinātnisko un tehnoloģisko sadarbību, kurš parakstīts Vašingtonā, 1997. gada 5. decembrī un kura termiņš beigsies 2003. gada 13. oktobrī,
   VĒLĒDAMĀS turpināt oficiālu sadarbību zinātniskās pētniecības un tehnoloģijas attīstības jomā, kā paredzēts minētajā nolīgumā,
   IR VIENOJUŠĀS PAR TURPMĀK IZKLĀSTĪTO.
   1. pants
   Ar šo Eiropas Kopienas un Amerikas Savienoto Valstu valdības nolīgums par zinātnisko un tehnoloģisko sadarbību, kurš parakstīts Vašingtonā, 1997. gada 5. decembrī un kura termiņš beigsies 2003. gada 13. oktobrī, ir atjaunots vēl uz piecu gadu laikposmu.
   2. pants
   Šis nolīgums stājas spēkā dienā, kad abas Puses viena otrai rakstiski paziņojušas, ka ir pabeigtas attiecīgās iekšējās procedūras, kas vajadzīgas, lai nolīgums stātos spēkā.
   3. pants
   Šis nolīgums ir sastādīts divos eksemplāros angļu, dāņu, franču, grieķu, holandiešu, itāļu, portugāļu, somu, spāņu, vācu un zviedru valodā, un visi teksti ir vienlīdz autentiski.

            Eiropas Kopienas vārdā —

            Amerikas Savienoto Valstu valdības vārdā —


title: 2014/55/ES: Eiropas Centrālās bankas Lēmums ( 2013. gada 27. decembris ), ar ko groza Lēmumu ECB/2010/21 par Eiropas Centrālās bankas gada pārskatiem (ECB/2013/52)

text:
               4.2.2014

               LV

               Eiropas Savienības Oficiālais Vēstnesis

               L 33/7

      EIROPAS CENTRĀLĀS BANKAS LĒMUMS

   (2013. gada 27. decembris),
   ar ko groza Lēmumu ECB/2010/21 par Eiropas Centrālās bankas gada pārskatiem
   (ECB/2013/52)
   (2014/55/ES)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 26.2. pantu,
   tā kā:

               (1)

               Lēmums ECB/2010/21 (1) nosaka noteikumus Eiropas Centrālās bankas (ECB) gada pārskatu sastādīšanai.

               (2)

               Lēmuma ECB/2010/21 24. pants nosaka, ka, ja Lēmumā ECB/2010/21 nav noteikta īpaša grāmatvedības procedūra un ja ECB Padome nav pieņēmusi pretēju lēmumu, ECB ievēro Eiropas Savienības pieņemtajiem Starptautiskajiem grāmatvedības standartiem atbilstošos novērtēšanas principus, ciktāl tie attiecas uz ECB darbībām un pārskatiem.

               (3)

               ECB piemēro 19. starptautisko grāmatvedības standartu (19. SGS) “Darbinieku pabalsti” (Employee Benefits) pēcnodarbinātības pabalstu aktuāro guvumu un zaudējumu atzīšanai, ievērojot “koridora” principu.

               (4)

               19. SGS ir pārstrādāts, un tas stājas spēkā attiecībā uz gada periodiem, kas sākas 2013. gada 1. janvārī vai vēlāk. Pārstrādātajā 19. SGS “koridora” princips netiek piemērots.

               (5)

               Lēmuma ECB/2010/21 I pielikums jāgroza, lai noteiktu definētu neto pabalstu saistību (aktīvi) atkārtotas novērtēšanas rezultātu datu sniegšanu attiecībā uz pēcnodarbinātības pabalstiem ECB bilances pasīvu puses 14. postenī “Pārvērtēšanas konti”.

               (6)

               Tādēļ attiecīgi jāgroza Lēmums ECB/2010/21,

         IR PIEŅĒMUSI ŠO LĒMUMU.
   1. pants
   Grozījums
   Lēmuma ECB/2010/21 I pielikumu groza saskaņā ar šā lēmuma pielikumu.
   2. pants
   Stāšanās spēkā
   Šis lēmums stājas spēkā 2013. gada 30. decembrī.

      Frankfurtē pie Mainas, 2013. gada 27. decembrī

            ECB prezidents

         Mario DRAGHI

      (1)  2010. gada 11. novembra Lēmums ECB/2010/21 par Eiropas Centrālās bankas gada pārskatiem (OV L 35, 9.2.2011., 1. lpp.).

      PIELIKUMS
      Lēmuma ECB/2010/21 I pielikumu groza šādi:

                  1)

                  tabulā “Pasīvi” attiecībā uz 14. bilances posteni (“Pārvērtēšanas konti”) aili “Bilances posteņu satura sistematizācija” aizstāj ar šādu:

                              “a)

                              Pārvērtēšanas konti saistībā ar zelta, visu veidu euro denominētu vērtspapīru, visu veidu ārvalstu valūtā denominētu vērtspapīru un iespējas līgumu cenas svārstībām, tirgus novērtējuma atšķirības saistībā ar procentu likmju riska atvasinātajiem instrumentiem, pārvērtēšanas konti saistībā ar ārvalsts valūtas kursa svārstībām katrai valūtai turētā neto postenī, ietverot ārvalsts valūtas mijmaiņas vai nākotnes darījumus un SDR
                              Īpašie pārvērtēšanas konti, kas saskaņā ar ECBS Statūtu 48.2. pantu izriet no to dalībvalstu centrālo banku iemaksām, kurām atcelts izņēmuma statuss. Sk. 13. panta 2. punktu

                              b)

                              Definētu neto pabalstu saistību (aktīvu) atkārtotas novērtēšanas rezultāti attiecībā uz pēcnodarbinātības pabalstiem, kas ir šādu apakšposteņu neto pozīcija:

                                          i)

                                          definēto pabalstu pienākuma pašreizējās vērtības aktuārie guvumi un zaudējumi

                                          ii)

                                          plāna aktīvu atdeve, izņemot summas, kas ietvertas definētu neto pabalstu saistību (aktīvu) neto procentos

                                          iii)

                                          jebkuras izmaiņas attiecībā uz aktīvu griestu ietekmi, izņemot summas, kas ietvertas definētu neto pabalstu saistību (aktīvu) neto procentos”;

                  2)

                  tabulā “Pasīvi” attiecībā uz 14. bilances posteni (“Pārvērtēšanas konti”) aili “Novērtēšanas princips” aizstāj ar šādu:

                              “a)

                              Pārvērtēšanas starpība starp vidējām izmaksām un tirgus vērtību, ārvalsts valūtu izsakot pēc tirgus kursa

                              b)

                              Kā 24. panta 2. punktā”.


title: Eiropola Valdes Lēmums ( 2009. gada 9. aprīlis ), piekrītot Eiropola noteikumiem un procedūrām, ar ko pielāgo summas, kas minētas Eiropola Valdes 1999. gada 16. novembra Lēmuma pielikumā attiecībā uz nodokļiem, kas piemērojami algām un atalgojumiem, ko izmaksā Eiropola darbiniekiem par darbu Eiropolā

text:
               25.4.2009

               LV

               Eiropas Savienības Oficiālais Vēstnesis

               L 105/18

      EIROPOLA VALDES LĒMUMS

   (2009. gada 9. aprīlis),
   piekrītot Eiropola noteikumiem un procedūrām, ar ko pielāgo summas, kas minētas Eiropola Valdes 1999. gada 16. novembra Lēmuma pielikumā attiecībā uz nodokļiem, kas piemērojami algām un atalgojumiem, ko izmaksā Eiropola darbiniekiem par darbu Eiropolā
   (2009/346/EK)
   EIROPOLA VALDE,
   ņemot vērā protokolu par Eiropola, tā iestāžu locekļu, Eiropola direktora vietnieku un darbinieku privilēģijām un imunitātēm, kas izstrādāts, pamatojoties uz Līguma par Eiropas Savienību K.3. pantu un Eiropola konvencijas 41. panta 3. punktu (1), un jo īpaši tā 10. pantu,
   tā kā:

               (1)

               Padome 2009. gada 6. aprīlī nolēma Eiropola amatpersonām pielāgot algas un atalgojumus ar 1,7 % ar atpakaļejošu datumu, sākot ar 2007. gada 1. jūliju.

               (2)

               2009. gada 9. aprīlī Valde nolēma paaugstināt summas, kas minētas Valdes 1999. gada 16. novembra Lēmuma (2) pielikuma 4. pantā, par tikpat procentiem un sākot ar to pašu datumu, kā noteikts Padomes 2009. gada 6. aprīļa Lēmumā, kas minēts 1. punktā.

               (3)

               Saskaņā ar to pašu Valdes 2009. gada 9. aprīļa lēmumu noteiktās vērtības ir jāpublicē Eiropas Savienības Oficiālajā Vēstnesī,

         IR NOLĒMUSI ŠĀDI.
   1. pants
   Sākot ar 2007. gada 1. jūliju:

               1)

               vērtība, kas minēta Eiropola Valdes 1999. gada 16. novembra Lēmuma pielikuma 4. panta pirmajā teikumā, ir jāaizvieto ar EUR 115,61;

               2)

               tabulā norādītās euro vienību vērtības, kas ietvertas Eiropola Valdes 1999. gada 16. novembra Lēmuma pielikuma 4. pantā, ir jāaizvieto ar šādām:

                           8 % summām starp EUR 115,61 un EUR 2 036,45;

                           10 % summām starp EUR 2 036,46 un EUR 2 804,90;

                           12,5 % summām starp EUR 2 804,91 un EUR 3 214,56;

                           15 % summām starp EUR 3 214,57 un EUR 3 650,62;

                           17,5 % summām starp EUR 3 650,63 un EUR 4 060,32;

                           20 % summām starp EUR 4 060,33 un EUR 4 457,42;

                           22,5 % summām starp EUR 4 457,43 un EUR 4 867,09;

                           25 % summām starp EUR 4 867,10 un EUR 5 264,21;

                           27,5 % summām starp EUR 5 264,22 un EUR 5 673,87;

                           30 % summām starp EUR 5 673,88 un EUR 6 070,99;

                           32,5 % summām starp EUR 6 071,00 un EUR 6 480,66;

                           35 % summām starp EUR 6 480,67 un EUR 6 878,40;

                           40 % summām starp EUR 6 878,41 un EUR 7 288,09;

                           45 % summām virs EUR 7 288,10.

         2. pants
   Šo lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā nākamā dienā pēc tā pieņemšanas.

      Hāgā, 2009. gada 9. aprīlī

            Valdes priekšsēdētājs

         Viktor ČECH

      (1)  OV C 221, 19.7.1997., 2. lpp.

      (2)  OV C 65, 28.2.2001., 6. lpp.